سلمات أبو لبنات هوا مسلسل دراما جتماعي مغريبي، دار ليه لإخراج هشام لجباري عام 2020 (شهر رمضان)، و لي مشاركين ف لبطولة هما: محمد خيي، السعدية لديب، عمر لطفي، بشرى أهريش، البشير عبدو، جيهان كيداري، فاطمة الزهراء بلدي. كايدوي لمسلسل على "لمختار سلمات" لي كان خدام حياتو كامل ف سكيريتي ف لمحطة د ترانات، كان قليل فاش كايعرف خبار د عائلتو بسباب لخدمة خصوصا أنه أب لتلاتة د لبنات، من بعد تقاعود قدر يتفرغ ليهم و كايحاول يعرف حياتهوم و لكن غايكتاشف بلي هاد لوقت لي غايب فيه تبدلو فيه بزاف ديال لعادات و تقاليد، و خصوصا فاش غايقرب  يديرو جواج د بنتو.